1. ***m. žemės ūkio naudmenų ir kitų plotų deklaravimas***
* **Informuojame**, kad šiandien, balandžio 15 d., prasidėjo žemės ūkio naudmenų ir kitų plotų deklaravimas.
* Paramos už žemės ūkio naudmenas ir kitus plotus **paraiškos priimamos** nuo 2019 m. balandžio 15 d. iki birželio 7 d.
* **Pavėluotai paraiškos priimamos** iki einamųjų metų liepos 2 d., už kiekvieną pavėluotą darbo dieną (savaitgaliai, šventinės dienos ir po jų einanti pirma darbo diena laikomi viena darbo diena) tiesioginių išmokų už plotą sumą mažinant 1 proc.
* **Pasibaigus pavėluotai teikiamų paraiškų priėmimo terminui**, paraiška priimama iki spalio 31 d. tik tais atvejais, kai vėlavimą lėmė nuo pareiškėjo valios nepriklausančios (force majeure) aplinkybės.
* Paramos paraiškos gali būti **pateiktos savarankiškai**, t. y. užpildžius ir patvirtinus elektroninės paraiškos duomenis Paraiškų priėmimo informacinėje sistemoje [https://paseliai.vic.lt](https://l.facebook.com/l.php?u=https%3A%2F%2Fpaseliai.vic.lt%2F&h=ATPQEf6r-v2_AOWTmQ7BdSHcjsH2cgTlVuILV_CJvxskieZ3nlOtZd9r1HJcH3d5hkSb5nuNPZ-SJ1WGGRd8y328E9iWIHWxC9GRtXFYI692rwthvTnz6rUMCp3YfTIvdWvwwEU) arba kreipiantis į savivaldybės (seniūnijos) darbuotoją, kuris padės užpildyti ir patvirtinti elektroninės paraiškos duomenis Paraiškų priėmimo informacinėje sistemoje.
* Atkreipiame dėmesį, kad paramos **paraiškos turi būti užpildytos ir patvirtintos Paraiškų priėmimo informacinėje sistemoje**. Užpildžius paramos paraiškos formos popierinę formą arba elektroninę rinkmeną (word, pdf ir kt.) tokios paramos paraiškos nebus administruojamos.